Annar yfirþjálfara hópfimleikalandsliða Íslands segir að ekki hafi verið hægt að biðja um betri árangur en þann sem náðist á Evrópumótinu í Portúgal. Hann segir silfurverðlaun Íslands í karlaflokki marka tímamót í íslenskum fimleikum.
Kvennalandsliðið varð jafnt því sænska að stigum en Ísland vann sigur á fleiri áhöldum og varð því Evrópumeistari. Karlalandsliðið vann svo silfrið í gærkvöldi og í unglingafokkum vann stúlknalandsliðið til silfurverðlauna og blandað lið Íslands náði bronsinu. Björn Björnsson er annar yfirþjálfara íslensku landsliðanna.
sagði Björn Björnsson fimleikaþjálfari í viðtali við Helgu Margréti Höskuldsdóttur.
Óvænt úrslit urðu á HM kvenna í handbolta í gærkvöld þegar Argentína vann Austurríki í spennuleik, 31-29. Sex lið tryggðu sig áfram í milliriðla, Spánn, Brasilía, Danmörk, Suður Kórea, Þýskaland og Ungverjaland. Tveir leikir verða sýndir beint á RÚV 2 í kvöld, Slóvenía-Frakkland klukkan 17 og Íran-Noregur klukkan 19:30.
Áttundu umferð úrvalsdeilar karla í körfubolta lauk í gærkvöld með tveimur leikjum. Grindavík vann nauman sigur á Stjörnunni, 92-88 og komst upp í 2. sæti deildarinnar. Breiðablik vann stórsigur á Þór Akureyri, 122-94. Þetta var annar sigur Blika í deildinni en Þór er enn án stiga á botninum.
Annar yfirþjálfara hópfimleikalandsliða Íslands segir að ekki hafi verið hægt að biðja um betri árangur en þann sem náðist á Evrópumótinu í Portúgal. Hann segir silfurverðlaun Íslands í karlaflokki marka tímamót í íslenskum fimleikum.